**Izziņa ar saņemtajiem komentāriem par Eiropas Savienības fondu 2021.–2027.gada plānošanas perioda**

**26.10.2023. apakškomitejas sēdē izskatāmajiem** **Iekšlietu ministrijas 2.1.3.3.pasākums “Katastrofu risku mazināšanas pasākumi” 3.kārtas materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **AK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** | | | | |
|  | **Kritērijs Nr. 2.2.** | **Finanšu ministrija**  Lūdzam salāgot 2.2.specifisko atbilstības kritēriju ar projektu iesniegumu vērtēšanas kritēriju piemērošanas metodikā norādīto kritērija redakciju, attiecīgi papildinot minēto kritēriju ar apakšpunktiem, kuros uzskaitīti vērtējamie principi. | Ņemts vērā | Projekta darbības paredzēts īstenot, ievērojot Jaunā Eiropas “Bauhaus” principus: estētika, ilgtspēja, iekļautība, tai skaitā, nodrošinot publiskās ārtelpas attīstības risinājumu iekļaušanos apkārtējā ainavā, dabā balstīto risinājumu, universālā dizaina principu ievērošanu:  a) estētika – projektā ir funkcionāli pamatota arhitektūras, dizaina, mākslas un kultūras komponente saskaņā ar kultūras mantojumu, ainavu un vietas identitāti;  b) ilgtspēja – projektā ir paredzēti ekonomiski pamatoti dabā balstīti risinājumi;  c) iekļautība – projekts nodrošina dažādu grupu intereses un vajadzības, kā arī līdzvērtīgas infrastruktūras izmantošanas iespējas saskaņā ar universālā dizaina principiem. |
|  | **Kritērijs Nr. 2.4.** | **Finanšu ministrija**  Lūdzam salāgot 2.4.specifisko atbilstības kritēriju ar projektu iesniegumu vērtēšanas kritēriju piemērošanas metodikā norādīto kritērija redakciju, attiecīgi papildinot minēto kritēriju ar apakšpunktiem, kuros uzskaitīti vērtējamie principi. | Ņemts vērā | Projekta iesniedzējs izpilda nepieciešamās prasības horizontālā principa “Klimatdrošināšana”, “Energoefektivitāte pirmajā vietā” (ja attiecināms) un principa “Nenodarīt būtisku kaitējumu” ievērošanai attiecībā uz klimata pārmaiņu mazināšanu un pielāgošanos klimata pārmaiņām:  - projektā paredzēts īstenot aktivitātes, kas nodrošina klimata pārmaiņu mazināšanu, siltumnīcefekta gāzu emisiju samazināšanu vai oglekļa dioksīda piesaisti, ja attiecināms;  -projektā paredzēts īstenot darbības, kas paredz enerģijas ietaupījumu, ja attiecināms;  - projektā tiek nodrošināta atbilstība pielāgošanās klimata pārmaiņām aspektiem. |
|  | **Kritērijs Nr. 2.4.** | **Centrālā finanšu un līgumu aģentūra**  Atbilstoši Finanšu ministrijas metodikas Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.-2027.gadam” (turpmāk – 3.1.metodika) 10. sadaļai ““Horizontālo principu vērtēšanas kritēriji” un, konsultējoties ar par nozares atbildīgo ministriju, un, ņemot vērā, ka projektiem ir tieša ietekme uz horizontāliem principiem "Klimatdrošināšana", "Energoefektivitāte pirmajā vietā" un "Nenodarīt būtisku kaitējumu", aicinām kritēriju komplektu papildināt un specifisko atbilstības kritēriju Nr.2.4.sadalīt atsevišķos horizontālā principa kritērijos “Klimatdrošināšana”., “Energoefektivitāte pirmajā vietā” un “Nenodarīt būtisku kaitējumu”. | Ņemts vērā | Kritēriji papildināti ar 2.5. un 2.6. sadaļām:  2.5. Projekta iesniedzējs izpilda nepieciešamās prasības horizontālā principa “Klimatdrošināšana” ievērošanai.  2.6. Projekta iesniedzējs izpilda nepieciešamās prasības horizontālā principa “Energoefektivitāte pirmajā vietā” (ja attiecināms) ievērošanai. |
|  | **Vispārīgi** | **Centrālā finanšu un līgumu aģentūra**  Papildināt kritēriju komplektu iekļaujot papildus specifiskos kritērijus, ar kuriem projekta iesniegumā izvērtēta:  1. projekta īstenošanas gatavības pakāpe,  2. nekustamā īpašuma īpašumtiesības, tai skaitā izvērtētas īpašumtiesības uz transportlīdzekļiem. | Ņemts vērā | Specifiskie kritēriji papildināti sekojošiem kritērijiem:  2.2. “Projekta ietvaros paredzētajām būvniecības darbībām (ja attiecināms) ir vismaz šāda gatavības stadija:  - sagatavots projektēšanas uzdevums par būvniecības ieceres dokumentu sagatavošanu vai iesniegta būvvaldes izziņa, kas apliecina, ka iepriekš minētie dokumenti nav nepieciešami (ja attiecināms);  -sagatavota tehniskā specifikācija (ja attiecināms);  - iesniegta indikatīva būvdarbu izmaksu aplēse (tāme).”  2.3. “Infrastruktūras, kurā paredzēts veikt ieguldījumus projekta ietvaros, īpašumtiesības atbilst MK noteikumos par pasākuma īstenošanu noteiktajiem nosacījumiem vai projekta iesniedzējs ir apliecinājis, ka atbilstība tiks nodrošināta līdz vienošanās par projekta īstenošanu noslēgšanai.”  Anotācija papildināta ar informāciju par īpašumtiesībām uz transportlīdzekļiem. |
| **Par kritēriju piemērošanas metodiku** | | | | |
|  | **Kritērijs Nr. 1.2.** | **Centrālā finanšu un līgumu aģentūra**  Vienotajā kritērijā Nr.1.2. sadaļā “Skaidrojošais apraksts” atkāpē “*Projekta iesniegumā paredzēts, ka iznākuma rādītāji tiks sasniegti MK noteikumos paredzētajā termiņā: investīcijas jaunās vai jauninātās katastrofu monitoringa, gatavības, brīdinājuma un reaģēšanas sistēmās  attiecībā uz dabas katastrofām sasniedz 51 258 054 euro, iznākuma rādītāja starpposma vērtība sasniedz 6 763 658 euro.*” Dzēst teikuma daļu “*investīcijas jaunās vai jauninātās katastrofu monitoringa, gatavības, brīdinājuma un reaģēšanas sistēmās  attiecībā uz dabas katastrofām*”, jo attiecas uz 1.kārtu | Nav ņemts vērā | Šī rādītāja redakcija atbilst Programmai un attiecas uz visu 2.1.3.3. pasākumu. |
|  | **Finanšu ministrija**  Lūdzam papildināt projektu iesniegumu vērtēšanas kritēriju piemērošanas metodikas 1.2. punkta skaidrojumu ar iznākuma rādītāja starpposma vērtību. | Ņemts vērā | 1.2. kritērijs papildināts ar iznākuma rādītāja starpposma vērtību: “iznākuma rādītāja starpposma vērtība sasniedz 735 278 euro.” |
|  | **Kritērijs Nr. 2.1.** | **Centrālā finanšu un līgumu aģentūra**  Kritēriju vērtēšanas metodikas 2.1.specifiskajā atbilstības kritērija piemērošanas skaidrojumā papildināt ar norādēm (piemēram, Interneta vietne) par to, kur pieejama informācija par Valsts civilās aizsardzības plānu, kā arī Eiropas Komisijas Civilās aizsardzības finanšu instrumenta projektu pētījumiem. | Ņemts vērā | 2.1. kritērija skaidrojums papildināts ar atsaucēm uz Valsts civilās aizsardzības plānu (<https://likumi.lv/ta/id/317006-par-valsts-civilas-aizsardzibas-planu>) un Eiropas Komisijas Civilās aizsardzības finanšu instrumenta projektu [https://www.vugd.gov.lv/lv/projekts/1-prieksizpete-par-labakas-prakses-veicinasanu-un-kapacitates-palielinasanu-valsts-ugunsdzesibas-un-glabsanas-dienesta-echosub2020track1831688] |
|  | **Kritērijs Nr. 2.3.** | **Labklājības ministrija (HP)**  Kritērija vērtēšanas metodikas aprakstā lūdzam rast iespēju izvērtēt pārliecināties par specifisko darbību atbilstību projekta saturam, proti, MKN projektā nav identificējamas atbalstāmās darbības, kuru ietvaros būtu iespējams īstenot minētās specifisko darbības. Piemēram, vai projekta ietvaros ir plānotas a) informācijas sistēmu izstrādes; b) konkurētspējas paaugstināšanas, profesionālās apmācības, pārkvalifikācijas, kvalifikācijas paaugstināšanas, neformālās izglītības, projekta īstenošanas personāla darbības; c) tiks īstenoti civilās aizsardzības pasākumi. No MK noteikumu projekta varam secināt, ka projekta darbības ir vērstas uz būvniecību, līdz vairāk piemērotas būtu specifiskās darbības, kas tiek piemērotas infrastruktūras attīstības projektiem. Lūdzu skatīt specifisko darbību priekšlikumus pielikumā. | Ņemts vērā | Precizēts atbilstoši LM piedāvātajai redakcijai. |
|  | **Vispārīgi** | **Centrālā finanšu un līgumu aģentūra**  Kritēriju vērtēšanas metodikā kritēriju redakciju norādīt saskaņā ar 3.1.metodiku | Ņemts vērā | Lūdzu skatīt izziņas 3. punktu. |
| **Par Kopsavilkumu** | | | | |
|  | **Vispārīgi** | **Finanšu ministrija**  Lūdzam papildināt kopsavilkuma dokumentu ar iznākuma rādītāja starpposma vērtību, kā arī norādīt korektu sasniedzamo vērtību atbilstoši ES fondu kohēzijas politikas programmas 2021.-2027.gadam rādītāju uzskaites failā (rādītāju Excel fails) norādītajai informācijai. | Ņemts vērā un sniegts skaidrojums | Kopsavilkuma dokuments papildināts ar sasniedzamo vērtību: “iznākuma rādītāja starpposma vērtība 2024. gada 31.decembrī sasniedz 735 278 euro”.  Skaidrojam, ka sasniedzamā vērtība noradīta atbildoši 3. kārtas projektu kopsummai, nevis visam 2.1.3.3. pasākumam, kurš sastāv no 5 kārtām. |
|  | **5. punkts** | **Finanšu ministrija**  Lūdzam precizēt kopsavilkuma 5.punktā norādīto pasākuma kārtai pieejamo finansējumu atbilstoši ES fondu kohēzijas politikas programmas 2021.-2027.gadam papildinājumā (finansējuma Excel) norādītajam. | Sniegts skaidrojums | Skaidrojam, ka sasniedzamā vērtība noradīta atbildoši 3. kārtas projektu kopsummai, Programmas papildinājumā arī esam pieteikuši grozījumus attiecībā uz starpposma vērtību. |
| **Par MK noteikumiem** | | | | |
|  | **Vispārīgi** | **Centrālā finanšu un līgumu aģentūra**  Ar minimālām vai maksimālām izmaksām vienam projektam. | Daļēji ņemts vērā | Aktuālā MKN un anotācijas versijā ir norādīta aptuvenā summa katram projektam, kas balstīta tirgus izpētē. |
|  | **Vispārīgi** | **Centrālā finanšu un līgumu aģentūra**  Noteikt procentuālus ierobežojumus izmaksām (piemēram, teritorijas labiekārtošanas darbu izmaksām, elektromobiļu uzlādes staciju izbūves izmaksām, tehniskās dokumentācijas sagatavošanai u.c. ). | Nav ņemts vērā | Šobrīd MKN novirzīti sabiedrības līdzdalībai, jautājums tiks izrunāts paralēli |
| **Par MK noteikumu anotāciju** | | | | |
|  | **Vispārīgi** | **Centrālā finanšu un līgumu aģentūra**  Papildina anotācijas sadaļu “Risinājuma apraksts”:  1. par transportlīdzekļu pārveidi (kādus veida transportlīdzekļus plānots pārveidot, kādi pārveides darbi ir nepieciešami, kā plānots reģistrēt trasportlīdzekļus),  2. par plānotajām uzstādāmajām iekārtām (kādas iekārtas ir plānots uzstādīt (MKN 21.3. un 23.5.apakšpunkts), aprīkojumu un tehnoloģisko aprīkojumu,  3. par būvju tehnisko dokumentāciju (kādā stadijā ir jābūt gatava būvdokumentācija - vai ir nepieciešams iesniegt tikai projektēšanas uzdevumu, būvatļauju, vai jau apstiprinātu būvprojektu). | Ņemts vērā | Anotācija papildināta ar prasīto informāciju. |
|  | **Vispārīgi** | **Centrālā finanšu un līgumu aģentūra**  Skaidrot, kas ir saistītā infrastruktūra (MKN 20.7.apakšpunkts). | Ņemts vērā | Anotācija papildināta ar skaidrojumu. |
|  | **Vispārīgi** | **Centrālā finanšu un līgumu aģentūra**  Skaidrot par ekspertu piesaisti un projekta ekspertīzes veikšanas nepieciešamību (MKN 20.3. un 21.4.apakšpunkti). | Ņemts vērā | Anotācija papildināta. |
| **Papildu elektroniski saņemtie komentāri no CFLA** | | | | |
|  | **Kritērijs Nr. 2.1.** | Lūdzam pārformulēt specifisko atbilstības kritēriju Nr.2.1. “Projekts ir vērsts uz katastrofu pārvaldības sistēmas trūkumu novēršanu visā Latvijas teritorijā.”, paredzot konkrētāku pārbaudāmo jomu, niansi. Šī brīža redakcija ir vispārīga, visaptveroša. “Vērsts” ir nekonkrēts un interpretējams.  Piedāvājam, piem., izteikt šādā redakcijā “Projekta investīcijas novērš dokumentā X identificētos katastrofu pārvaldības sistēmas Latvijas teritorijā identificētos trūkumus”. Saskaņā ar kritēriju komplektam pievienoto MKN projekta anotācijā norādīto, projekta “Iekšlietu nozares iestāžu efektivitātes paaugstināšana” realizācijas rezultātā tapa rekomendācijas, kuras attiecīgi ir integrētas horizontālajos nozares darbību regulējošos dokumentos. Līdz ar to, iespējams, ka konkrētais projekts ir skatāms pret to, vai tiek izpildītas izvirzītās rekomendācijas vai ne.  Attiecīgi aicinām pielāgot arī kritēriju piemērošanas skaidrojumu metodiku, norādot minimālās prasības un sasaisti ar šiem izejas dokumentiem. | Nav ņemts vērā | Kritēriju piemērošanas metodikā jau ir norādīts, pret kādiem dokumentiem jāvērtē plānotie projekti, tas ir, uz Valsts civilās aizsardzības plānu, kas ir plašs un visaptverošs dokuments, kā arī uz priekšizpēti, kas veikta ar mērķi izvērtēt VUGD labākās prakses veicināšanu un kapacitātes palielināšanu, nodrošinot konkrētu uzdevumu un projektu uzskaiti un to izmaksu aprēķinu. |
|  | **Kritērijs Nr.2.2.** | Lūdzam precizēt specifiskā atbilstības kritērija Nr.2.2. “Projekta darbības paredzēts īstenot, ievērojot Jaunā Eiropas “Bauhaus” principus: estētika, ilgtspēja, iekļautība, tai skaitā, nodrošinot publiskās ārtelpas attīstības risinājumu iekļaušanos apkārtējā ainavā, dabā balstīto risinājumu, universālā dizaina principu ievērošanu…” piemērošanas metodiku, norādot, ka:  a) izvērtēšanas kompetenci par risinājumu atbilstību plānots uzticēt nozares, jomas ekspertam;  b) paredzot, ka kritērija efektīvai izvērtēšanai projekta iesniedzējam ir jāiesniedz konkrēti dokumenti un jānodrošina pietiekama gatavības pakāpi. | Ņemts vērā | Kritērijs Nr.2.2. papildināts: “Izvērtēšanas kompetenci par risinājumu atbilstību plānots uzticēt nozares, jomas ekspertam. Kritērija efektīvai izvērtēšanai projekta iesniedzējam ir jāiesniedz konkrēti dokumenti un jānodrošina pietiekama gatavības pakāpe” |
|  | **Horizontālo principu kritēriji** | Kritēriju nosaukumus un skaidrojošo aprakstu precizēt atbilstoši 3.1.metodikai. | Ņemts vērā |  |
|  | **MKN** | Aicinām MKN caur attiecināmības nosacījumiem iestrādāt prasību par projektu iesniegumu gatavības pakāpi un prasību par īpašumtiesībām arī transportlīdzekļiem. | Ņemts vērā | Gan MKN, gan kritēriju vērtēšanas metodika tika papildināta ar katra projekta gatavības pakāpi. |
|  | **MKN** | Lūgums iesniegt MKN projekta 33.puntkā minēto kārtību, ja tāda ir jau izstrādāta. | Sniegts skaidrojums | 33. punktā minētā kārtība vēl ir izstrādes procesā. |
|  | **MKN** | MKN 20.2.un 20.3.apakšpuntkā norādītās darbībās norādīt kā 20.1. apakšdarbības. |  |  |
|  | **Anotācija** | Anotācijā sadaļā “Risinājuma apraksts” ir norādīts, ka elastības koeficioents tiks piemērot programmas 5.kārtai. Vai tas nozīmē, ka  ir paredzētas vēl 4. un 5.kārtas? | Sniegts skaidrojums | 4. kārtas ietvaros tiks ieviesta Katastrofu zaudējumu informācijas sistēma, savukārt 5. kārtas ietvaros paredzēts iegādāties smagos TL VUGD vajadzībām. |